OSNOVNA ŠKOLA

METEL OŽEGOVIĆ RADOVAN

**EPIDEMIOLOŠKE MJERE ZA DJELATNIKE**

**TIJEKOM NASTAVNE GODINE 2020./20201.**

**DOK TRAJE PROGLAŠENA EPIDEMIJA COVID-19 VIRUSA**

# PRIJE DOLASKA NA POSAO U ŠKOLU

# 1. Svi djelatnici obavezni su mjeriti tjelesnu temperaturu svaki dan prije dolaska na posao. U slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine.

# 2. S povišenom tjelesnom temperaturom, respiratornim simptomima i drugim simptomima zarazne bolesti nije dozvoljeno raditi niti dolaziti u prostore škole.

# 3. Ponijeti maske za lice – brinuti o njihovoj čistoći i zamjeni na vrijeme (Osnivač za sve djelatnike osigurava dvije perive maske).

# 4. Kod dolaska na posao pridržavati se svih propisanih epidemioloških mjera kod korištenja javnog prijevoza, te u slučaju prijevoza osobnim automobilom s više djelatnika u autu (nošenje maske, održavanje fizičke distance).

# POSTUPAK KOD ULASKA/IZLASKA DJELATNIKA U ŠKOLU

1. Dolazak u školu s maskom koja je pravilno stavljena (prekriva nos i usta).
2. Dezinficiranje potplata cipela na ulazu u školu (dezo barijera).
3. Obavezno dezinficiranje ruku.
4. Mjerenje temperature beskontaktnim toplomjerom i unošenje podataka u evidenciju na ulazu u školu (prilikom dolaska i odlaska).
5. Nakon završetka nastave u što je moguće kraćem roku napustiti školu, osim u slučaju čekanja prijevoza.

**ZA VRIJEME BORAVKA DJELATNIKA U ŠKOLI IZVAN UČIONICE**

1. Svi djelatnici moraju nositi maske prilikom prolaska hodnikom, holom, drugim zajedničkim prostorijama, kod boravka u zbornici kada je u njoj prisutno više djelatnika, kod međusobne komunikacije djelatnika i komunikacije djelatnika s drugim odraslim osobama. Obavezno nošenje maske u učionici za predmetne učitelje koji ulaze u 1.-4.razrede osim razrednica. Također u učionicama 5.-8. razreda. Svim djelatnicima, odnosno učiteljima koji ne predaju u nekom razrednom odjeljenju, zabranjen je ulazak u učionicu gdje se odvija nastava.

2. Održavanje socijalne distance od 1,5m do 2m prema svim djelatnicima, učenicima i drugim osobama koje dolaze u školu te izbjegavati bilo kakav nepotreban fizički kontakt s drugim djelatnicima, učenicima i drugim osobama koje dolaze u školu.

3. Maksimalno izbjegavati bilo kakvo grupiranje u istim prostorijama već po potrebi koristiti prazne prostorije.

4. Spremačice, dežurni učitelji, učitelji koji nemaju nastavu, svi ostali djelatnici brinuti da u školu ne smiju ulaziti neovlaštene osobe. U školu iznimno može ući roditelj ili druga osoba koja ima nužan i neodgodiv razlog, o čemu odlučuje ravnatelj ili dežurni učitelj ili osoba koju za to ovlasti ravnatelj. Također, potrebno je dobro i redovito provjetravati prostorije u kojima boravimo ili se nalazi veći broj djelatnika u isto vrijeme.

5. U slučaju prolaska učenika nekog razrednog odjeljenja na nastavu u školsko dvorište/igralište/sportsku dvoranu ili odlaska učenika na toalet hodnikom ili kod ulaska/izlaska učenika iz škole, djelatnici škole, odnosno učitelji koji ne predaju tom razrednom odjeljenju udaljavaju se što je više moguće od učenika i kreću se djelom koji je obilježen za određeni smjer.

6. Prilikom korištenja zajedničke opreme u prostorima zbornice ili drugim prostorijama i učionicama, učitelj bi trebao maramicom za dezinficiranje prebrisati radnu površinu stola, tipkovnicu ili ostale opreme koja se koristi. Koristite vlastite pribore i opremu kad god je to moguće.

7. Oprati ruke sapunom i tekućom vodom/dezinficirati, nakon nastave s jednom razrednom skupinom, odnosno prije ulaska u drugu razrednu skupine i u svim drugim slučajevima kada je to potrebno radi održavanja higijene ruku.

8. Pridržavati se uputa o organizaciji nastave i izbjegavati sve aktivnosti izvan razreda koje bi narušile održavanje epidemioloških mjera.

**ZA VRIJEME BORAVKA UČITELJA U UČIONICI**

1. Maske za lice su obvezne u učionici za učitelje ostalih predmeta koji rade u razrednoj nastavi i u slučaju kada se u razredu izvode aktivnosti ili je situacija takva da nije moguće održavati razmak od minimalno 1,5 metra. Maske za lice i/ili vizire u učionici mogu nositi i svi ostali učitelji koji to žele i smatraju potrebnim.

2. Djecu/učenike tijekom nastavnog procesa upozoravati i ukazivati na potrebu pridržavanja epidemioloških mjera koje su za njih propisane.

3. Voditi računa o redovitom provjetravanju prostorija tijekom nastave, a kada je to moguće ostaviti otvorene prozore tijekom nastave.

4. Održavati fizičku distancu prema učenicima tijekom nastave od najmanje 1,5 metra. Izbjegavati svaki fizički kontakt s učenicima.

5. Pridržavati se uputa o organizaciji nastave i izbjegavati svaki način rada u razredu koji bi narušio održavanje epidemioloških mjera.

**POSTUPANJE U SLUČAJU SUMNJE U ZARAZU**

1. Postupanje u slučaju sumnje u zarazu kod djeteta propisano je u epidemiološkim mjerama za učenike i roditelje. U slučaju sumnje da učenik ima simptome Covid-19 zaraze i kojeg treba izolirati u posebnoj prostoriji za izolaciju, učitelj koji je to primijetio o tome obavještava ravnatelja/stručnog suradnika ili glavnog dežurnog učitelja koji će odvesti učenika u prostoriju za izolaciju i boraviti s njime do dolaska roditelja u školu pridržavajući se svih propisanih mjera. (Prostorija za izolaciju je učionica vjeronauka-matična škola, PO Gačice-zbornica, PO Margečan-učionica predškole.

2. Prilikom pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) kod djelatnika, on je odmah dužan napustiti školu. Nakon toga dužan je telefonom se javiti ravnatelju/stručnom suradniku te izabranom liječniku obiteljske medicine koji odlučuje o testiranju.

3. Ukoliko djelatnik utvrdi mogućnost zaraze kod kuće, ostaje kod kuće i javlja se telefonom u školu i izabranom liječniku obiteljske medicine koji odlučuje o testiranju.

4. Kad se kod djelatnika utvrdi zaraza COVID-19, postupa se sukladno odluci nadležnog epidemiologa. Za sve osobe kod koji se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije ili određena mjera po odluci epidemiologa. Djelatnik će prije povratka na posao po odluci Osnivača obaviti ponovno testiranje da se utvrdi da zaraze više nema.

5. Ravnatelj odlučuje o zamjeni djelatnika koji mijenja moguće zaraženog učitelja. Zamjena je dužna nositi masku i pridržavati se svih epidemioloških mjera. .

**Ovaj dokument sadrži epidemiološke mjere za djelatnike. Svi učitelji dužni su se upoznati s ovim mjerama te ih se pridržavati, kao i mjera propisanih u dokumentu za učenike i roditelje te uputa o organizaciji rada škole.**